CELEX: 22012D0001
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 1/2012 tal- 10 ta’ Frar 2012 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 1/2012
      tal-10 ta’ Frar 2012
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u partikolarment l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat mid-Deċiżjoni tal-Kumitat Konġunt taż-ŻEE Nru 124/2011 tat-2 ta’ Diċembru 2011 (1).
               
            
                  (2)
               
               
                  Ir-Regolament tal-Kummissjoni (UE) Nru 1033/2010 tal-15 ta’ Novembru 2010 li jemenda r-Regolament (KE) Nru 1505/2006 fir-rigward tar-rapporti annwali tal-Istati Membri dwar ir-riżultati tal-kontrolli li jitwettqu fir-rigward tal-identifikazzjoni u r-reġistrazzjoni tal-annimali ovini u kaprini (2) għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (UE) Nru 189/2011 tal-25 ta’ Frar 2011 li jemenda l-Annessi VII u IX tar-Regolament (KE) Nru 999/2001 tal-Parlament Ewropew u tal-Kunsill li jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (3) għandu jiġi inkorporat fil-Ftehim.
               
            
                  (4)
               
               
                  Din id-Deċiżjoni għandha tapplika għall-Islanda fuq il-perjodu tranżitorju speċifikat fil-paragrafu 2 tal-Parti Introduttorja tal-Kapitolu I tal-Anness I għall-oqsma li ma kinux japplikaw għall-Islanda qabel ir-reviżjoni ta’ dan il-Kapitolu permezz tad-Deċiżjoni tal-Kumitat Konġunt taż-ŻEE Nru 133/2007 tas-26 ta’ Ottubru 2007 (4).
               
            
                  (5)
               
               
                  Din id-Deċiżjoni tikkonċerna l-leġiżlazzjoni li tolqot kwistjonijiet veterinarji. Il-leġiżlazzjoni li tolqot kwistjonijiet veterinarji ma tapplikax għall-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattazzjonijiet settorjali għall-Anness I. Għalhekk, din id-Deċiżjoni ma tapplikax għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim għandu jiġi emendat kif ġej:
      
                  1.
               
               
                  Dan li ġej għandu jiżdied fil-punt 131 (ir-Regolament tal-Kummissjoni (KE) Nru 1505/2006) fil-Parti 1.2:
                  “, kif emendat permezz ta’:
                  
                              —
                           
                           
                              
                                 32010 R 1033: Ir-Regolament tal-Kummissjoni (UE) Nru 1033/2010 tat-15 ta’ Novembru 2010 (ĠU L 298, 16.11.2010, p. 5).”
                           
                        
            
                  2.
               
               
                  L-inċiż li ġej għandu jiżdied mal-punt 12 (ir-Regolament (KE) Nru 999/2001 tal-Parlament Ewropew u tal-Kunsill) fil-Parti 7.1:
                  
                              “—
                           
                           
                              
                                 32011 R 0189: Ir-Regolament tal-Kummissjoni (UE) Nru 189/2011 tal-25 ta’ Frar 2011 (ĠU L 53, 26.2.2011, p. 56).”
                           
                        
            
                  3.
               
               
                  It-test tal-adattament H fil-punt 12 (ir-Regolament (KE) Nru 999/2001 tal-Parlament Ewropew u l-Kunsill) fil-Parti 7.1 għandu jinbidel b’dan li ġej:
                  “Fl-Anness IX, Kapitolu D, Taqsima B, punt d), dan li ġej għandu jiżdied wara l-kliem ‘ddestinat għal Stat Membru elenkat fl-Anness tar-Regolament (KE) Nru 546/2006,’:
                  ‘jew iddestinat għan-Norveġja,’ ”
               
            Artikolu 2
      It-testi tar-Regolamenti (UE) Nru 1033/2010 u (UE) Nru 189/2011 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-11 ta’ Frar 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 76, 15.3.2012, p. 3.
      
         (2)  ĠU L 298, 16.11.2010, p. 5.
      
         (3)  ĠU L 53, 26.2.2011, p. 56.
      
         (4)  ĠU L 100, 10.4.2008, p. 27.
      
         (*)  Ma huma indikati l-ebda rekwiżiti kostituzzjonali.